paragraph_text: Zaborav (eng. Oblivion) je američki znanstveno-fantastični film iz 2013. godine kojeg je napisao, producirao i režirao Joseph Kosinski, a koji je temeljen na nikad objavljenom istoimenom stripu izdavača Radical Comics.<ref><ref><ref> U filmu su glavne uloge ostvarili Tom Cruise, Olga Kurylenko, Andrea Riseborough, Morgan Freeman, Melissa Leo, Zoë Bell i Nikolaj Coster-Waldau.<ref><ref> Prvotno se film u kinima trebao započeti prikazivati 10. srpnja 2013. godine, ali nakon što se datum početka prikazivanja filma Jurski park 3D pomaknuo na 19. srpnja iste godine, američki datum za Zaborav pomaknut je na 19. travnja 2013. godine.<ref> Prema izjavama redatelja Kosinskog, film Zaborav služi kao homage znanstveno-fantastičnim filmovima iz 70-ih godina prošlog stoljeća.